***The Blair Witch Project*** er en amerikansk mysterie-skrekkfilm fra 1999 regissert av Daniel Myrick og Eduardo Sánchez. Filmen handler om de siste dagene til tre amerikanske studenter, som i oktober 1994 dro ut på oppdagelsesferd i en myteomspunnet skog. Hensikten var å lage en dokumentar om ei myteomspunnet heks som skal ha levd i skogen. Alle forsvant på mystisk vis. Nå er opptakene de etterlot blitt funnet.

*The Blair Witch Project* har en dokumentarisk stil og fikk raskt kultfilm-status. Den regnes som banebrytende, og enkelte mente den skapte et paradigmeskifte innen skrekksjangeren. Den hadde et meget lavt budsjett, men ble til tross for det en uventet stor suksess.

Allerede i 2000 fikk den en oppfølger: *Book of Shadows: Blair Witch 2*. Den ble ikke like godt mottatt av kritikerne og innbrakte langt mindre enn den første filmen. I 2016 kom en tredje film. Heller ikke den ble en suksess.

Handling
--------

Høsten 1996 drar tre filmstudenter, Heather, Josh og Mike, ut på en tur til mystisk skog i Maryland. Hensikten er å lage en dokumentar om en lokal myte kalt Blair-heksa. Ifølge legenden skal flere barn ha forsvunnet i skogen på 1940-tallet og forsvinningene blir av enkelte tillagt denne myteomspunnede personen. De tre filmstudentene intervjuer noen lokale folk før de legger i vei til skogen hvor forsvinningene skal ha funnet sted. De tre ungdommene forsvinner imidlertid sporløst og blir aldri hørt fra igjen. Etter ett år blir filmopptakene de gjorde funnet, og det er det som danner utgangspunktet for hele filmen.

Om filmen
---------

### Økonomi og publikum

*The Blair Witch Project* ble meget populær. Den innbrakte så mye som 248,6 millioner dollar på verdensbasis, hvorav 140 millioner i USA alene. Den ble den 14. mest innbringende filmen på verdensbasis i 1999 og en 10. mest innbringende i USA.

Produksjonskostnadene var kun på 60 000 dollar.

Filmen fikk tidenes høyeste fortjeneste målt i den proporsjonale forskjellen mellom budsjett og resultat. 

### Anmelderne

Filmen ble meget godt mottatt av kritikerne, noe som gjenspeiles i at den har fått 86 % på Rotten Tomatoes. Den amerikanske filmanmelderen Roger Ebert gav den toppkarakter og omtalte den som en «ekstraordinær effektiv skrekkfilm». Leonard Maltin gav den 2,5 av 4 stjerner.

Både *Dagbladet, VG* og *Aftenpostens* anmeldere gav den terningkast fire. CINERAMA gav den terningkast tre.

### Innspilling

Skuespillerne filmer alt selv med kun to kamera, Heathers videokamera, og et 16mm kamera foret med svarthvitt film. Den tydelige bruken av håndhold kamera, og det grovkornede bildet underbygger helt klart filmens dokumentariske preg. Den merkelige innspillingsmetoden bygger også på at skuespillerne ikke fikk vite hele filmens handling i detalj. Aktørene ble slept ut i skogen, og nærmest torturert med kulde, matmangel og skumle lyder. Det tok litt over åtte dager å spille inn filmen. Filmselskapet Haxan Films lånte navnet sitt fra Benjamin Christensens heksedokumentar *Häxan* (1922), som inspirasjon til filmen.

*The Blair Witch Project* regnes som en første filmen som nesten utelukkende ble markedført på internett. Produsentene lanserte The Blair Witch Project Website allerede i juni 1998, over ett år før den hadde kinopremiere. Produsentene presenterte filmen på en slik måte at enkelte trodde det var autentiske opptak. Produsentene fremsatte også rykter om at filmen var autentisk.

Utmerkelser
-----------

Den har blitt tildelt 11 filmpriser. Blant annet «Award of the Youth», ved Filmfestivalen i Cannes.

Oppfølgere
----------

Den har fått to oppfølgere. Den første, *Book of Shadows: Blair Witch 2*, ble lansert i 2000 og er regissert av Joe Berlinger. Den ble dårlig mottatt av anmelderne, men ble en moderat publikumssuksess. Den var imidlertid ikke i nærheten av suksessen til den første filmen.

Den andre oppfølgeren ble lansert i 2016 under tittelen *Blair Witch.* Den ble regissert av Adam Wingard, skrevet av Simon Barrett og har James Allen McCune, Callie Hernandez og Valorie Curry i noen av de ledende rollene. Den er en direkte oppfølger til den første filmen og ser helt bort i fra hendelsene i *Book of Shadows*. Heller ikke denne ble så godt mottatt av anmelderne og den ble heller ingen suksess hos publikum*.* Lave produksjonskostnader gjorde imidlertid at den gikk med solid overskudd. *Blair Witch* handler om en ny gruppe med ungdommer som legger ivei til den myteomspunnede skogen for å finne ut hva som skjedde med ungdommene som forsvant for 20 år siden. En av dem har kommet over en videosnutt på YouTube som han mener er med søsteren som forsvant. De oppdager at skogen fremdeles skjuler mørke og skumle krefter. Filmen fremstår like mye som en nyinnspilling som en oppfølger.

Rollebesetning
--------------

* Heather Donahue – Heather Donahue
* Joshua Leonard – Joshua 'Josh' Leonard
* Michael C. Williams – Michael 'Mike' Williams
* Bob Griffin – Short Fisherman
* Jim King – Interviewee
* Sandra Sánchez – Waitress
* Ed Swanson – Fisherman With Glasses

Referanser
----------

1. ↑  Medietilsynet «Arkivert kopi». Arkivert fra originalen 1. februar 2014. Besøkt 13. januar 2012.
2. 1 2 3  «CINERAMA (19.12.1999)». Arkivert fra originalen 22. november 2012. Besøkt 14. januar 2012.
3. ↑  «Filmstudieark: I DENNE VERDEN». *web.archive.org*. NFI. 26. april 2004. Arkivert fra originalen 26. april 2004. Besøkt 17. juli 2019.
4. ↑  Montages - Tilbake til Blair Witch ti år etter (12.08.2009)
5. ↑  «Book of Shadows - Blair Witch 2». *Rotten Tomatoes* **(engelsk)**. Besøkt 28. mars 2017.
6. ↑  «Book of Shadows: Blair Witch 2». *Box Office Mojo*. Besøkt 7. januar 2020.
7. 1 2  «The Blair Witch Project (1999) - Box Office Mojo». *www.boxofficemojo.com*. Besøkt 25. juni 2019.
8. ↑  «Top 1999 Movies at the Worldwide Box Office». *The Numbers*. Besøkt 7. januar 2020.
9. ↑  «Top 1999 Movies at the Domestic Box Office». *The Numbers*. Besøkt 7. januar 2020.
10. ↑  «The Blair Witch Project (certified fresh)». *Rotten Tomatoes* **(engelsk)**. Besøkt 11. oktober 2020.
11. ↑  Ebert, Roger[*død lenke*]
12. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
13. ↑  Filmfront
14. ↑  «Godt skreket i skogen». *Dagbladet.no* **(norsk)**. 22. oktober 1999. Besøkt 25. juni 2019.
15. ↑  Film reference – THE BLAIR WITCH PROJECT PARADIGM AND ONLINE FAN DISCOURSE «For The Blair Witch Project, however, the Web became the central medium or the primary text for the film's narrative and its reception, as well as its marketing or "franchising" beginning more than a year before the film's major theatrical distribution.»
16. ↑  Tansemedialab – The Blair Witch Project, a transmedia reference ? (10.3.2011) «Arkivert kopi». Arkivert fra originalen 14. januar 2012. Besøkt 13. januar 2012.  «The success of the "Blair Witch Project" heavily relies on the Internet site developed in parallel. The idea of this platform was to suggest that the film was the re-transcription of a real event.»
17. ↑  Filmquipsonline – THE BLAIR WITCH PROJECT (16.7.1999) «All this, plus a quasi-documentary about the legend which aired on Sci-Fi last weekend, created the rumor that this story was all true. Myrick and Sánchez saw the incredible potential of the Internet as a rumor mill and used it to the best effect».
18. ↑  IMDb award
19. ↑  «Book of Shadows - Blair Witch 2 (2000)» **(engelsk)**. Besøkt 24. januar 2020.
20. ↑  «Book of Shadows: Blair Witch 2 (2000) - Financial Information». *The Numbers*. Besøkt 24. januar 2020.
21. ↑  «Blair Witch». *Rotten Tomatoes* **(engelsk)**. Besøkt 28. mars 2017.
22. ↑  Gleiberman, Owen; Gleiberman, Owen (18. september 2016). «As ‘Blair Witch’ Flops, Is the Found-Footage Horror Film Over?». *Variety* **(engelsk)**. Besøkt 24. januar 2020.
23. 1 2  «Blair Witch». *Box Office Mojo*. Besøkt 24. januar 2020.
24. ↑  «Blair Witch». *NRK P3* **(norsk)**. 26. oktober 2016. Besøkt 24. januar 2020.

Eksterne lenker
---------------

* (en) *The Blair Witch Project* på Internet Movie Database Rediger på Wikidata

* (no) *The Blair Witch Project* hos Filmfront Rediger på Wikidata

* (no) *The Blair Witch Project* på NRK TV Rediger på Wikidata

* (sv) *The Blair Witch Project* i Svensk Filmdatabas Rediger på Wikidata

* (da) *The Blair Witch Project* i Danmark Nationale Filminstitut Rediger på Wikidata

* (en) *The Blair Witch Project* på AllMovie Rediger på Wikidata

* (fr) *The Blair Witch Project* på Allociné Rediger på Wikidata

* (nl) *The Blair Witch Project* på MovieMeter Rediger på Wikidata

* (en) *The Blair Witch Project* på Turner Classic Movies Rediger på Wikidata

* (en) *The Blair Witch Project* på American Film Institute Rediger på Wikidata
* Blair Witch Legenden